recursal/SuperWikiNEXT-32B huggingface dataset:
**அன்பில் தர்மலிங்கம் வேளாண்மைக் கல்லூரி மற்றும் ஆராய்ச்சி நிலையம்** (*Anbil Dharmalingam Agricultural College and Research Institute*) திருச்சியில் உள்ள நவலூர் குட்டப்பட்டு எனும் கிராமத்தில் அமைந்துள்ள வேளாண் கல்லூரி ஆகும். இது தமிழ்நாடு வேளாண்மைப் பல்கலைக்கழகத்தின் உறுப்புக் கல்லூரி ஆகும். திமுக அரசியல்வாதியான அன்பில் தர்மலிங்கத்தின் பெயர் இக்கல்லூரிக்கு இடப்பட்டுள்ளது.

துறைகள்
-------

இக்கல்லூரியில் உள்ள துறைகள்:

1. உளவியல்
2. மண் அறிவியல் மற்றும் வேளாண் வேதியியல்
3. சமூக அறிவியல்
4. தாவர வளர்ப்பு மற்றும் மரபியல்
5. பயிர் பாதுகாப்பு

ஆராய்ச்சிகள்
------------

இங்கு உவர் மண் குறித்த ஆராய்ச்சிகள் நடைபெறுகின்றன.

படிப்புகள்
----------

இங்கு இளம் மற்றும் முது அறிவியல் வேளாண் படிப்புகள் வழங்கப்படுகின்றன.

அமைவிடம்
--------

இக்கல்லூரி திருச்சி - திண்டுக்கல் தேசிய நெடுஞ்சாலையில் நவலூர் குட்டப்பட்டில் அமைந்துள்ளது.

மேற்கோள்கள்
-----------

1. ↑
2. ↑  "Anbil Dharmalingam Agricultural College and Research Institute Departments". *tnau.ac.in*. 17 ஜூன் 2012 அன்று மூலம் பரணிடப்பட்டது. 1 June 2012 அன்று பார்க்கப்பட்டது.
**அக்காக்குயில்** அல்லது **அக்காக்குருவி** (Common hawk-cuckoo)(Hierococcyx varius) என்று அறியப்படும் இப்பறவை இந்திய துணைக்கண்டத்தை வாழ்விடமாகக் கொண்டது. இது குயிலின் இனத்தைச்சேர்ந்த பறவையாகும். இப்பறவை தோற்றத்தில் வல்லூறு என்ற பறவைப்போல் இருக்கும். இவை காக்கை அல்லது தவிட்டுக் குருவி போன்ற பறவைகளின் கூட்டில் முட்டைகளை இடும்.

வாழ்வுமுறை
----------

**அக்காக்குயில்** மனிதர்கள் வாழும் பகுதில் அமைந்துள்ள மரங்களில் வாழும். ஆனாலும் எளிதில் மனிதர்களின் கண்ணில் தென்படாது.

விளக்கம்
--------

**அக்காக்குயில்** பொதுவாகப் பருந்தைவிட சிறியதாகவும் புறாவைப்போல் உருவத்தைக்கொண்ட குயிலினப் பறவை ஆகும். இப்பறவையின் தோகை நீறுபூத்த சாம்பல் நிறத்தில் காணப்படும் அதோடு கீழே வெள்ளை நிறமும், பழுப்பு நிறத்தில் சிறு சிறு கோடுகளும் கொண்டதாக காணப்படும். இதன் வால் பகுதி முடியும் இடத்தில் விரிந்து காணப்படும். ஆண், பெண் இரண்டுக்குமே வால் பகுதி ஒரே மாதரித்தான் காணப்படுகிறது. இப்பறவையில் கண்களைச்சுற்றி ஒரு தனித்துவமானபடி மஞ்சள் வளையம் காணப்படுகிறது. வயதுவந்த பறவைகளின் உடலில் இடவலமாக வல்லூறுக்கு உள்ளது போல் கோடுகள் காணப்படுகிறது.

இப்பறவை பார்ப்பதற்குப் பருந்து போல் இருந்தாலும் இது பருந்து இல்லை. ஆனால் இறக்கைகளை அசைக்கும் விதம் மற்றும் தனது இரையைப் பிடித்து லாவகமாகத் தடையின்றி நழுவிச்செல்லும் போக்கு, வாலை ஆட்டும் பாணி, மேலே எழும்பிச் செல்லும் விதம் மேலிருந்து கீழே இறங்குவது போன்ற செயல்களால் பருந்துபோல் (வைரிபோல்) தெரியும். இவை சிறிய பறவைகள், அணில்கள் போன்றவைகளைப் பார்த்தால் ஒலியெழுப்பும். இப்பறவைகளில் ஆண் பறவை பெண் பறவையைவிட பெரியதாக இருக்கும்.

இப்பறவையைப் பார்ப்பவர்கள் தொண்டை மற்றும் மார்பக இருண்ட கோடுகள் போன்றவற்றைக் கொண்டு பெரிய அக்காக் குயில் என எண்ணுகிறார்கள். இந்த குழப்பத்திற்கு இன்னொரு காரணம் இதன் தாடையும், கன்னமும் பருந்து போல் இருக்கும்.

Immature with orange bill and indistinct eye-ring (கொல்கத்தா)
கோடை முடிந்து இப்பறவை இலையுதிர் காலங்களில் தனது இடத்தைத் தேர்வு செய்ய ஆரம்பிக்கிறது.

மேற்கோள்
--------

1. ↑  "*Cuculus varius*". *பன்னாட்டு இயற்கைப் பாதுகாப்புச் சங்கத்தின் செம்பட்டியல் பதிப்பு 2008*. பன்னாட்டு இயற்கைப் பாதுகாப்புச் சங்கம். 2008.
2. ↑  Gyldenstolpe,N (1926). "Types of birds in the Royal Natural History Museum in Stockholm.". *Ark. Zool.* **19A**: 1–116. .
3. ↑  Payne, RB (2005). *The Cuckoos*. Oxford University Press. பக். 16,469, 471–473. பன்னாட்டுத் தரப்புத்தக எண்:0-19-850213-3.

| உயிரின வகைப்பாட்டுஇனங்காட்டிகள் |
| --- |
| *Hierococcyx varius* | 
* விக்கித்தரவு: Q221928
* விக்கியினங்கள்: Hierococcyx varius
* ADW: Cuculus\_varius
* Avibase: 0880DDC8B805D57B
* BirdLife: 22683846
* ஈபேர்டு: cohcuc1
* GBIF: 7340211
* iNaturalist: 144575
* IUCN: 22683846
* என்.சி.பி.ஐ: 1463998
* Xeno-canto: Hierococcyx-varius

 |
| *Cuculus varius* | 
* விக்கித்தரவு: Q109578172
* GBIF: 5231910
* ITIS: 554678

 |
**தௌனோஜம் சாவோபா சிங்** (*Thounaojam Chaoba Singh*) (பிறப்பு: மே 24, 1937, மணிப்பூரின், பிஷ்ணுபூர் மாவட்டத்திலுள்ள உட்லோ ) என்பவர் முன்னாள் இந்திய மத்திய அமைச்சரும், மணிப்பூரைச் சேர்ந்த பாரதிய ஜனதா கட்சியின் மாநிலத் தலைவரும் ஆவார்.   மணிப்பூர் மக்களால் இவர் **உட்லோ சாவோபா** என்று பிரபலமாக அழைக்கப்படுகிறார்.

அரசியல் வாழ்க்கை
----------------

இவர் இந்திய தேசிய காங்கிரசு கட்சியில் தனது அரசியல் வாழ்க்கையைத் தொடங்கினார். 1972 முதல் 1995 வரை, நம்போல் சட்டமன்றத் தொகுதியிலிருந்து 5 முறை தேர்ந்தெடுக்கப்பட்டார். 1974 முதல் 1975 வரை மணிப்பூர் சட்டமன்றத்தின் துணை சபாநாயகராக இருந்துள்ளார். 1994 முதல் 1995 வரை மணிப்பூரின் துணை முதல்வராகவும் இருந்தார்.

1996 இல் 11 வது மக்களவைக்கு உள் மணிப்பூர் மக்களவைத் தொகுதிலிருந்து இந்திய தேசிய காங்கிரசின் சார்பில் தேர்ந்தெடுக்கப்பட்டார். இந்தத் தொகுதியிலிருந்து 1998 இல் பன்னிரண்டாவது மக்களவைக்கும் 1999 இல் பதின்மூன்றாவது மக்களவைக்கும் மீண்டும் தேர்ந்தெடுக்கப்பட்டார். 1997-ல் காங்கிரசு கட்சியின் மாநிலத் தலைவராக நியமிக்கப்பட்டார். 

1999 ஆம் ஆண்டு, பிரதமர் அடல் பிகாரி வாச்பாய் அவர்களின் அரசில் மத்திய அமைச்சராக, கலாச்சாரம், இளைஞர் விவகாரம் மற்றும் விளையாட்டுத் துறை அமைச்சரானார். 

2004 இந்தியப் பொதுத் தேர்தலுக்கு முன்னதாக சௌபா சிங் பாரதிய ஜனதா கட்சியில் சேர்ந்தார். இவர் மணிப்பூர் பாஜக தலைவராக நியமிக்கப்பட்டார். மேலும், 2006 வரை அந்தப் பதவியில் இருந்தார். இடைப்பட்ட ஆண்டுகளில், சிங் தனது சொந்த மணிப்பூர் மக்கள் கட்சியை உருவாக்கினார்.

2012 இல், மீண்டும் மணிப்பூர் பாஜக தலைவராக நியமிக்கப்பட்டார். 2016 வரை அந்தப் பதவியில் இருந்தார். 

2017இல் நடைபெற்ற மணிப்பூர் சட்டப் பேரவைத் தேர்தலின் போது முதலமைச்சர் பதவிக்கு வர இருப்பவர்களில் ஒருவராக இருப்பார் என பல்வேறு ஆதாரங்கள் கூறின. இருப்பினும், இவர் நம்போல் சட்டமன்றத் தொகுதியில் தோல்வியடைந்ததால் அப்பதவி ந. பீரேன் சிங்கிடம் சென்றது.

விருதுகள்
---------

பொது அலுவல்களில் இவரது பங்களிப்பிறக்காக 2023 ஆம் ஆண்டில், குடியரசுத் தலைவர் இல்லத்தில் இந்தியக் குடியரசுத் தலைவர் திரௌபதி முர்மு அவர்களால் பத்மசிறீ விருது வழங்கி கௌரவிக்கப்பட்டார்.

சான்றுகள்
---------

1. ↑  "BJP mulls legal battle against funds misuse". 18 April 2015 அன்று மூலம் பரணிடப்பட்டது. 2015-09-23 அன்று பார்க்கப்பட்டது.
2. ↑  "Chaoba Singh out of poll race". 18 November 2013 அன்று மூலம் பரணிடப்பட்டது. 2015-09-23 அன்று பார்க்கப்பட்டது.
3. ↑  "Chaoba is Manipur BJP chief, to fight corruption". *The Times of India*. 18 December 2012. .
4. ↑  "Two from Manipur among Padma Shri awardees". *Hindustan Times* (ஆங்கிலம்). 2023-01-26. 2023-04-11 அன்று பார்க்கப்பட்டது.

வெளி இணைப்புகள்
---------------

* Lok Sabha Members Bioprofile
***ஆல் இன் ஆல் அழகு ராஜா*** (*ஆங்கிலம்:* All in All Azhagu Raja), நவம்பர் 2, 2013ல் வெளிவந்த இந்தியத் தமிழ்த் திரைப்படம். இது தீபாவளி அன்று வெளியான திரைப்படம் ஆகும். இதில் கார்த்தி, சந்தானம், காஜல் அகர்வால், பிரபு, சரண்யா, நாசர், பாசுகர் போன்றோர் நடித்துள்ளனர்.

கதை சுருக்கம்
-------------

கார்த்திக் (இராஜா) தென்காசியில் கேபிள் தொலைக்காட்சி நடத்தி வருகிறார். அவருடைய உதவியாளர் சந்தானம். தன்னுடைய தொலைக்காட்சி புகழ்பெற்று தான் ஒரு கோடி சம்பாதிக்கும் வரை தனக்கு திருமணம் வேண்டாம் என்று இருக்கிறார். ஒரு திருமணத்தில் காஜல் அகர்வாலைச் (தேவிப் பிரியா) சந்தித்ததும் அவரைக் காதலிக்க தொடங்குகிறார். பிரபு அத்திருமணத்திற்கு ஒத்துக்கொள்ள மறுத்து ஏன் என்பதை கார்த்திக்குக்கு விளக்குகிறார். முடிவில் கார்த்தியும் காஜல் அகர்வாலும் இணைந்தார்களா என்பதை இயக்குநர் நகைச்சுவையாக சொல்லியுள்ளார்.

மேற்கோள்கள்
-----------

1. ↑  ஆல் இன் ஆல் அழகு ராஜா இரண்டாம் நாள் வருவாய், சூப்பர்வுட்ஸ், நவம்பர் 4, 2013.

| * பா
* உ
* தொ
மு. இராசேசு திரைப்படங்களின் பட்டியல் |
| --- |
| 
* சிவா மனசுல சக்தி (2009)
* பாஸ் என்கிற பாஸ்கரன் (2010)
* ஒரு கல் ஒரு கண்ணாடி (2012)
* ஆல் இன் ஆல் அழகு ராஜா (2013)
* வாசுவும் சரவணனும் ஒன்ன படிச்சவங்க (2015)
* கடவுள் இருக்கான் குமாரு (2016)

 |
**கிரிசன் தேவ் தேவன்** (*Krishan Dev Dewan*) என்பவர் இந்தியச் சமூக சேவகர் மற்றும் வைசாலி பகுதி சிறு விவசாயிகள் சங்கத்தின் நிறுவனர் ஆவார். இது இந்திய மாநிலமான பீகாரில் உள்ள வைசாலியில் உள்ள விவசாயிகளின் நலனுக்கான ஒரு அரசு சாரா அமைப்பினைத் தோற்றுவித்தார். நிலோகேரியின் அகதி விவசாயிகளை சுயச்சார்புடையவர்களாக மாற்ற இவர் ஏற்பாடு செய்ததாக அறியப்படுகிறது. வைசாலியில் இவரது செயல்பாடுகள் ஐக்கிய நாடுகளின் உணவு மற்றும் வேளாண்மை அமைப்பால் பட்டியலிடப்பட்டு, *வளர்ச்சியில் மக்கள் பங்கேற்பின்* கீழ் வைக்கப்பட்டுள்ளன. இந்திய அரசு இவருக்கு 1986-ல் நாட்டின் நான்காவது மிக உயர்ந்த இந்தியக் குடிமகன் விருதான பத்மசிறீ விருதை வழங்கியது.

மேலும் பார்க்கவும்
------------------

* உணவு மற்றும் வேளாண்மை அமைப்பு

மேற்கோள்கள்
-----------

1. ↑  "Vafsa, activities". Vafsa. 2015. August 13, 2015 அன்று பார்க்கப்பட்டது.
2. ↑  "Days 42,43, 63, 64, 67 Bihar". Vijay Mahajan. 2015. August 13, 2015 அன்று பார்க்கப்பட்டது.
3. ↑  "FAO Online Catalogues". FAO. 2015. August 13, 2015 அன்று பார்க்கப்பட்டது.
4. ↑  "Padma Awards" (PDF). Ministry of Home Affairs, Government of India. 2015. October 15, 2015 அன்று மூலம் (PDF) பரணிடப்பட்டது. July 21, 2015 அன்று பார்க்கப்பட்டது.
பிஷப் ஹெபர் கல்லூரி (BISHOP HEBAR COLLEGE)  என்பது தென்னிந்திய திருச்சபையின் திருச்சிராப்பள்ளி - தஞ்சாவூர் மறைமாவட்டத்தால் நிறுவப்பட்ட ஒரு மத சிறுபான்மை கல்வி நிறுவனமாகும். 21 மே 2001 அன்று தேசிய மதிப்பீட்டு மற்றும் அங்கீகார கவுன்சில் (NAAC) 5 நட்சத்திரங்களுடன் கல்லூரி அங்கீகாரம் பெற்றது, மேலும் மார்ச் 31, 2007 அன்று ஏ + மட்டத்தில் மறு அங்கீகாரம் பெற்றது. மேலும் எங்கள் கல்லூரி யுஜிசியால் "சிறந்த திறனுக்கான கல்லூரி" என்று அங்கீகரிக்கப்பட்டது செப்டம்பர் 2011. மறுசீரமைப்பின் 3 வது சுழற்சியில், தேசிய கல்வி தரபாட்டு நிறுவனம் (NAAC) கல்லூரிக்கு 'ஏ' தரத்துடன் வழங்கியது

அறிமுகம்
--------

ஹெபர் மெமோரியல் பள்ளி 1864 ஆம் ஆண்டில் ஒரு முழு உயர்நிலைப் பள்ளியாக மாறி, 1882 ஆம் ஆண்டில் முதல் தரக் கல்லூரியாகவும் உயர்த்தப்பட்டது. அப்போது எஸ்.பி.ஜி(SPG) கல்லூரி என்று அழைக்கப்பட்டது. திருச்சிராப்பள்ளியில் நிறுவப்பட்ட முதல் கல்லூரி இதுவாகும். 1920 களின் பிற்பகுதியில் இந்த கல்லூரி பிஷப் ஹெபர் கல்லூரி என்று அறியப்பட்டது, அதன் வைர விழா 1926 ஆம் ஆண்டில் அப்போதைய மெட்ராஸ் ஆளுநர் லார்ட் கோசனின் தலைமையில் கொண்டாடப்பட்டது.

படிப்புகள்
----------

பதின்மூன்று இளங்கலை, பதினெட்டு முதுகலை மற்றும் நான்கு முதுகலை டிப்ளோமா திட்டங்கள் ஆகியன திட்டங்கள் வழங்கப்பட்டு வருகின்றன..

1. ↑  http:// www.bhc.ac.in
2. ↑
**தொடருந்து அருங்காட்சியகம், ஹவுரா** என்பது **கொல்கத்தா தொடருந்து அருங்காட்சியகம்** (*Rail Museum, Howrah*) என அழைக்கப்படுகிறது. இது ஹவுராவில் 2006-ல் நிறுவப்பட்டது. இது இந்தியாவின் கிழக்குப் பகுதியில் உள்ள ரயில்வேவின் வரலாறு மற்றும் பாரம்பரியத்தை ஹவுரா சந்திப்பு நிலைய சிறப்புக் கவனத்துடன் காட்சிப்படுத்துகிறது.

இந்த அருங்காட்சியகச் சேகரிப்பில் இந்தியாவில் முதன் முதலில் தயாரிக்கப்பட்ட அகலப்பாதை மின்சார உள் எரி பொறி, டபுள்யூ.சி.எம்.-5 காட்சிப்படுத்தப்பட்டுள்ளது. 1971-ல் இந்திய-பாக்கித்தான் போரின் போது கைப்பற்றப்பட்ட எச்.பி.எசு.-32 நீராவி உள் எரி பொறி மற்றும் *இந்திரபிரசுதா*, எனப்படும் பழமையான இந்திய இரயில்வேயின் உள் எரி பொறியும் காட்சிப்படுத்தப்பட்டுட்டுள்ளது.

 அருங்காட்சியகத்தில் பகுதி மூடிய கொட்டகையில் நீராவி உள் எரி பொறி

மேற்கோள்கள்
-----------

1. 1 2  Gangopadhyay (2018).
2. ↑  Sahapedia (2019).

* Sahapedia (2019). "Kolkata Rail Museum". *Museums of India*. 16 June 2020 அன்று பார்க்கப்பட்டது.
* Gangopadhyay (24 November 2018). "Go Railfanning At This Little Known Museum In Howrah". .
சைப் உல் முலுக் தேசியப் பூங்காவிலுள்ள ஏரி மற்றும் அல்பைன் பள்ளத்தாக்கு,
**சைப் உல் முலுக் தேசியப் பூங்கா** ( *Saiful Muluk National Park* ) பாக்கித்தானின் கைபர் பக்துன்வாவின் மன்செரா மாவட்டத்திலுள்ள ககன் பள்ளத்தாக்கில் அமைந்துள்ளது. இந்த பூங்கா 2003 இல் அதிகாரப்பூர்வமாக அறிவிக்கப்பட்டது.  மேலும், அல்பைன் தட்பவெட்பம் சைபுல் முலுக் ஏரியை மையமாகக் கொண்டுள்ளது.

தாவரங்கள் மற்றும் விலங்கினங்கள்
-------------------------------

மேற்கத்திய இமயமலையின் அல்பைன் ஊசியிலை காடுகளின் மரங்கள், புதர்கள், வற்றாத தாவரங்கள், மூலிகைகள் மற்றும் அதிக உயரமான மேற்கு இமயமலை அல்பைன் புதர் மற்றும் புல்வெளிகள் இங்குள்ள தாவரங்களில் அடங்கும். 

பூங்காவிலுள்ள சில விலங்கினங்களில் பனிச்சிறுத்தை, ஆசியக் கறுப்புக் கரடி, மர்மோட், மரநாய், ஐரோவாசியச் சிவிங்கிப் பூனை, இந்தியச் சிறுத்தை, ஆகியவை அடங்கும். பூங்காவின் ஏரிகளும் ஈரநிலங்களும் இங்குள்ள விலங்குகள் மற்றும் புலம்பெயர்ந்த நீர்ப்பறவைகளுக்கு குறிப்பிடத்தக்க சுற்றுச்சூழல் முக்கியத்துவத்தைத் தருகிறது.

பிராந்தியம்
-----------

லுலுசார்-துடிபட்சார் தேசியப் பூங்கா, லுலுசார் ஏரி மற்றும் துடிபட்சர் ஏரி, ககன் பள்ளத்தாக்கு போன்ற பகுதிகள் இந்த தேசியப் பூங்காவிற்கு அருகில் உள்ளது. பூங்காக்கள் இணைந்து 88,000 எக்டேர்களை (220,000) பாதுகாக்கின்றன.

சான்றுகள்
---------

1. 1 2 3 4  Government of Khyber-Pakhtunkhwa: Saiful Malook & Lulusar-Dodipat National Park, Naran, District Mansehra. பரணிடப்பட்டது 2011-05-09 at the வந்தவழி இயந்திரம்
**விசுவக்குடி** தமிழ்நாட்டில் பெரம்பலூர் மாவட்டம் அன்னமங்கலம் ஊராட்சியில் அமைந்துள்ள ஒரு சிற்றூர். முக்கிய தொழில் விவசாயம்.

இவ்வூர் மாவட்டத்தின் தலைநகரான பெரம்பலூரிலிருந்து 14கி.மீ தொலைவில் உள்ளது.

இவ்வூரில் முஸ்லிம்கள் அதிகம் வசிகின்றனர். விசுவக்குடி இதற்கு முன் பிஸ்மில்லாகுடி என்று அழைக்கப்பட்டதாகவும் கூறப்படுகிறது.

மக்கள் தொகை
-----------

2001ம் ஆண்டின் மக்கள் தொகை கணக்கெடுப்பின்படி ஆண்கள் 704 பேர், பெண்கள் 611 பேர் என மொத்தம் 1330 பேர் உள்ளனர்.

அரசியல்
-------

2016 ஆம் ஆண்டு கணக்கின்படி இவ்வூரில் 1048 வாக்காளர்கள் உள்ளனர். இதில் இசுலாமியர்களின் வாக்குகள் 626, ஆதிதிராவிடர்களின் வாக்குகள் 422. மொத்த வாக்காளர்களில் 537 பேர் பெண்கள் உள்ளனர்.

இவ்வூர், பெரம்பலூர் சட்டமன்றத் தொகுதிக்கும் பெரம்பலூர் மக்களவைத் தொகுதிக்கும் உட்பட்டதாகும்.

விசுவக்குடி அணை
---------------

இவ்வூரில் 2015 ஆம் ஆண்டு கட்டப்பட்ட விசுவக்குடி அணை உள்ளது. இது இப்பகுதி மக்களுக்கான சுற்றுலா தளமாகவும் உள்ளது.

உசாத்துணை
---------

1. ↑  "தமிழக ஆளுநர் பற்றிய குறிப்பு". *tn.gov.in*. தமிழ்நாடு அரசு. 2015. நவம்பர் 3, 2015 அன்று பார்க்கப்பட்டது.
2. ↑  "தமிழக முதலமைச்சர் பற்றிய குறிப்பு". *tn.gov.in*. தமிழ்நாடு அரசு. நவம்பர் 3, 2015 அன்று பார்க்கப்பட்டது.
3. ↑  "மாவட்ட ஆட்சியர் தொடர்பு விவரம்". *tn.gov.in*. தமிழ்நாடு அரசு. நவம்பர் 3, 2015 அன்று பார்க்கப்பட்டது.

வெளி இணைப்புகள்
---------------

* collectors
**ஹேம் பருவா** (*Hem Barua*) அசாமைச் சேர்ந்த ஒரு முக்கிய அசாமிய கவிஞரும் அரசியல்வாதியும் ஆவார்.

ஆரம்ப கால வாழ்க்கை
------------------

22 ஏப்ரல் 1915 இல், தேஜ்பூரில் பிறந்த  இவர் 1938 இல் கொல்கத்தா பல்கலைக்கழகத்தில் தனது முதுகலை பட்டத்தைப் பெற்றார். 1941 இல் அசாமிய மொழியிலும் ஆங்கிலத்திலும் விரிவுரையாளராக ஜோர்ஹாட்டிலுள்ள ஜேபி கல்லூரியில் சேர்ந்தார். அடுத்த ஆண்டு வெள்ளையனே வெளியேறு இயக்கத்தின் போது கல்லூரியிலிருந்து வெளியேறினார். 1943 இல் சிறையில் அடைக்கப்பட்டார். விடுதலையானதும், குவகாத்தியிலுள்ள பி. பருவா கல்லூரியில் சேர்ந்தார், பின்னர் அதன் முதல்வரானார்.

இலக்கியப் பணி
-------------

பல புத்தகங்களை எழுதிய இவர் 1972 ஆம் ஆண்டு துப்ரியில் நடைபெற்ற அசாமிய இலக்கிய மன்றத்தின் வருடாந்திர அமர்வில் தலைவராக ஆனார். மேலும் அசாமின் நவீன இலக்கிய இயக்கத்தின் முன்னோடிகளில் ஒருவராகக் கருதப்பட்டார்.

அரசியல் வாழ்க்கை
----------------

ஹேம் பருவா 1948-ல் காங்கிரசு கட்சியிலிருந்து விலகி சோசலிசக் கட்சியில் உறுப்பினரானார். பின்னர் பிரஜா சோசலிச கட்சியின் தேசிய நிர்வாகியாக தேர்ந்தெடுக்கப்பட்டார். 1957, 1962 மற்றும் 1967-ல் குவகாத்தி மக்களவைத் தொகுதியிலிருந்தும், 1967-ல் மங்கள்தோய் மக்களவைத் தொகுதியிலிருந்தும் மக்களவைக்குத் தேர்ந்தெடுக்கப்பட்டார். 1970 திசம்பர் வரை மக்களவை உறுப்பினராக இருந்தார்.

சான்றுகள்
---------

1. ↑  "Profile and Biography of the famous Assamese Poet Hem Barua". Assamspider.com. 2013-04-28 அன்று பார்க்கப்பட்டது.
2. ↑  "Hem Barua - Assams.Info". *www.assams.info*. 2021-09-05 அன்று பார்க்கப்பட்டது.
3. ↑  Desk, Sentinel Digital (2015-04-22). "Hem Barua : A Tribute - Sentinelassam". *www.sentinelassam.com* (ஆங்கிலம்). 2021-09-05 அன்று பார்க்கப்பட்டது.

| ஆளுமைக் கட்டுப்பாடு இதை விக்கித்தரவில் தொகுக்கவும் |
| --- |
| பன்னாட்டு | 
* ISNI
* VIAF
* WorldCat

 |
| தேசிய | 
* ஜெர்மனி
* United States
* நெதர்லாந்து

 |
கேரளத்தின் திருச்சூரில் ஒரு ஆண் இந்தியப் பச்சைக்கிளி
**இந்தியப் பச்சைக்கிளி** ( Indian ringneck parrot) (உயிரியல் பெயர்: *Psittacula krameri manillensis*) என்பது பச்சைக்கிளியின் துணை இனமாகும். இது இந்தியத் துணைக்கண்டத்தின் தென்னிந்தியாவை பூர்வீகமாக கொண்டதாகும்.

விளக்கம்
--------

மைனாவை விட சற்று பெரியதான இப்பறவை நீண்ட கூரிய வாலுடன் சுமார் 42 செ. மீ. நீளம் கொண்டது. மேல் அலகு செர்ரி சிவப்பாக முனை கருத்துக் காணப்படும். கீழ் அலகு சாம்பல் நிறமான பழுப்பு நிறத்தில் இருக்கும். விழிப்படலம் மஞ்சள் தோய்ந்த வெண்மை நிறத்தில் இருக்கும். கால்கள் பசுமை தோய்ந்த சிலேட் நிறத்தில் இருக்கும். இப்பறவை இலங்கை பெரிய பச்சைக்கிளியைவிட சற்று மெலிந்த தோற்றம் கொண்டது. ஆண் பறவைக்கு கழுத்தில் கருப்பும் உரோசா நிறமும் இணைந்த நிறத்தில் கோடு காணப்படும். பெண்ணுக்கு அத்தகைய கோட்டுக்குப் பதிலாக நல்ல மரகத பச்சை நிறக்கோடு காணப்படும். தோள் பட்டையில் சிவப்பு திட்டு இல்லாததைக் கொண்டு இதை பெரிய பச்சைக்கிளியிலிருந்து வேறுபடுத்தி அறியலாம்.

வாழிடமும் பரவலும்
-----------------

இந்தியப் பச்சைக்கிளி இந்தியத் துணைக்கண்டத்தின் தென்னிந்தியாவில் உருவானது. ஆனால் உலகளவில் ஆத்திரேலியா, பெரிய பிரித்தானியா (முதன்மையாக இலண்டனைச் சுற்றியுள்ள பகுதிகள்), அமெரிக்க ஐக்கிய நாடுகள், மற்றும் பிற மேற்கத்திய நாடுகளில் காட்டுப் பறவையாகவும் இயற்கையான பறவையாகவும் பறவியுள்ளது. தென்னிந்தியா முழுவதும் மிகுதியாக காணப்படும் கிளி இதுதான். இப்பறவை இலையுதிர் காடுகளைச் சார்ந்த விளை நிலங்களை அடுத்தும், மக்கள் வாழ்விடங்களை அடுத்தும் காணப்படுகிறது.

நடத்தை
------

இது இலங்கை பெரிய பச்சைக்கிளியைப் போன்ற பழக்கவழக்கங்களைக் கொண்டது. தானியங்கள், மிளகாய், வேர்க்கடலை, மரங்களில் உள்ள மலர்களில் காணப்படும் தேன், பழங்கள், கொட்டைகள் ஆகியன இதன் உணவாகும். இது பழங்களையும், தானியங்களையும் தின்பது மட்டுமல்லாமல் அவற்றை கொத்தி வீணாக்கக் கூடியன. இது 'கியாக்' 'கியாக்' என உரத்தக் குரலில் கத்தும்.

இனப்பெருக்கம்
-------------

இதன் இனப்பெருக்க காலம் சனவரி முதல் ஏப்ரல் வரை ஆகும். இனப்பெருக்க காலத்தில், காதலூட்டத்தின்போது ஆண் பறவை தன் அலகை பெண் பறவையின் அலகோடு பிணைத்துக் கொள்ளும், பெண்ணுக்கு பழங்களைக் கொண்டுவந்து தரும், இறக்கையால் பெண்ணை அணைத்ததுக் கொள்ளும், சற்று தொலைவில் அமர்ந்து தலையை சாய்த்துப் பெண்ணை இரசிப்பதுபோல பார்க்கும்.

மரங்களில் மூன்று முதல் 10 மீட்டர் உயரத்தில் பொந்துகளிலும், சுவர், பாறை, பாழடைந்த கோபுரம், கோட்டை ஆகிய இடங்களில் காணப்படும் பொந்துகளில் முட்டை இடும். பல பறவைகள் அருகருகே முட்டை இட்டிருப்பதைக் காண இயலும். இவை பொதுவாக மூன்று அல்லது நான்கு முட்டைகள் இடக்கூடியன. ஆனால் அரிதாக சிலசமயங்களில் ஐந்து அல்லது ஆறு முட்டைகள் வரை இடுவதும் உண்டு. முட்டை வெண்மையாக இருக்கும். ஆணும், பெண்ணும் அடைகாத்து குஞ்சுகளைப் பேணும். முட்டைகளைக் கவர வரும் பாம்பு அல்லது பிற பறவைகளை பல பறவைகள் சேர்ந்து ஆரவாரம் செய்து விரட்டும்.

மேற்கோள்கள்
-----------

1. ↑  Pithon, Josephine; Dytham, Calvin (2001). "Determination of the origin of British feral Rose-ringed Parakeets". *British Birds*: 74–79.. பார்த்த நாள்: 14 October 2017.
2. ↑  Morgan, David (1993). "Feral Rose-ringed Parakeets in Britain". *British Birds*: 561–4.. பார்த்த நாள்: 14 October 2017.
3. 1 2 3   *க. ரத்தினம், தென்னிந்தியப் பறவைகள்*. சென்னை: தமிழ்நாடு பாடநூல் நிறுவனம். 1973. பக். 229-231.

|  |  |
| --- | --- |
| உயிரின வகைப்பாட்டுஇனங்காட்டிகள் | 
* விக்கித்தரவு: Q27615336
* GBIF: 5229067
* iNaturalist: 121531
* ITIS: 714404
* என்.சி.பி.ஐ: 232646

 |
**காஞ்சனா கோட்டை** என்பது இந்திய நாட்டின்மகாராட்டிரா மாநிலத்தில் நாசிக் மாவட்டத்தில் உள்ள ஒரு மலைக்கோட்டை ஆகும். இந்த கோட்டை அசந்தா-சாத்மால் மலைத்தொடரில் அமைந்துள்ளது.  கோட்டை அமைந்துள்ள மலையின் உயரம் 1368 மீட்டர் அல்லது 4490 அடி ஆகும். கள்வன் என்பது இந்த மலையை சுற்றி அமைந்துள்ள கிராமத்தின் பெயர் ஆகும்.

வரலாறு
------

இக்கோட்டையின் நிலை நடுத்தர அளவிலான கோட்டை ஆகும். இக்கோட்டையின் உயரம் 4490 அடி ஆகும்.
இக்கோட்டையில் அமைந்துள்ள கிராமம் கல்வன் ஆகும். இக்கோட்டையானது நாசிக் மாவட்டத்தில் அமைந்துள்ளது. இக்கோட்டை கோலேதாயரர் பகுதிக்கு மேற்கே சுமார் 3.21 கிலோ மீட்டர் அல்லது இரண்டு மைல் தொலைவிலும், வடமேற்கே சந்தூர் மலை 16 கிலோ மீட்டர் அல்லது பத்து மைல் தொலைவிலும் அமைந்துள்ளதாக இக்கோட்டையினை பார்வையிட்ட கேப்டன் பிரிக்சு 1818 ஆம் ஆண்டில் விவரித்தார். இக்கோட்டையினை சுற்றி ஒரு பெரிய மலை மற்றும் அண்டை கோட்டையான கோலேதைர் கோட்டை விட மிகவும் செங்குத்தானதாக அமைந்துள்ளது. இக்கோட்டைக்கு செல்வதற்கு புனேவில் இருந்து தூரம் 270 கிலோ மீட்டர் ஆகும்.

மேற்கோள்கள்
-----------

1. ↑  "Kanchan (Nashik)". *Maharashtratourism.gov.in*. 18 December 2018 அன்று பார்க்கப்பட்டது.
2. ↑  "Forts in maharashtra - Nashik Region - Kanchana Fort". *Nomadtrekkers.in*. 18 December 2018 அன்று பார்க்கப்பட்டது.
**வி. கே. சங்லு** (*V. K. Shunglu*) என்பவர் இந்தியாவின் தலைமைக் கணக்குத் தணிக்கையாளர் பணியாற்றியவர் ஆவார். இவர் மத்தியப் பிரதேசத்தின் 1962ஆம் ஆண்டைச் சார்ந்த பணியாளர் தொகுதி இந்திய ஆட்சிப் பணி அதிகாரி ஆவார். இவரது ஆட்சிப் பணியில் குடிமக்களுக்கு ஆற்றிய பங்களிப்பிற்காக 2019-ல் பத்ம பூசண் விருது பெற்றார்.

ஆரம்ப வாழ்க்கை மற்றும் கல்வி
----------------------------

சங்லு 1959ஆம் ஆண்டு தில்லியில் உள்ள துயா இசுடீபன் கல்லூரியில் பொருளாதாரத்தில் இளங்கலைப் பட்டம் பெற்றார். 1961ஆம் ஆண்டு தில்லி பல்கலைக்கழகத்தில் வரலாற்றில் முதுகலைப் பட்டம் பெற்றார்.

தொழில்
------

சங்லு 1962-ல் மத்தியப் பிரதேச அதிகாரிப் பிரிவில் இந்திய ஆட்சிப் பணியில் சேர்ந்தார். 1993-ல் மின்துறையின் சிறப்புச் செயலாளராகவும், 1994-ல் சுகாதாரம் மற்றும் குடும்ப நலத்துறை செயலாளராகவும் பணியாற்றியுள்ளார். இவர் 1995-ல் தொழில் கொள்கை மற்றும் மேம்பாட்டுத் துறையின் செயலாளராகவும், வெளிநாட்டு முதலீட்டு ஊக்குவிப்பு வாரியத்தின் உறுப்பினராகவும் பணியாற்றினார். 1996-ல் இந்தியாவின் 9வது தலைமைக் கணக்குத் தணிக்கையராக நியமிக்கப்பட்டார். இவர் 2002-ல் பணி ஓய்வு பெறும் வரை இந்தப் பதவியில் பணியாற்றினார். .

ஓய்வுக்குப் பின்
----------------

ஓய்வு பெற்ற அதிகாரிகளால் உருவாக்கப்பட்ட ஊழல் எதிர்ப்பு மன்றமான இந்தியா மறுமலர்ச்சி முன்முயற்சியின் நிறுவன உறுப்பினர்களில் இவரும் ஒருவர். பொதுநலவாய விளையாட்டு ஊழல் தொடர்பான விசாரணைக் குழு மற்றும் டெல்லி மாநிலத்தில் அரசு நியமனங்களில் முறைகேடுகள் குறித்த குற்றச்சாட்டுகளை ஆய்வு செய்த சங்லு கமிட்டி உள்ளிட்ட பல குழுக்களிலும் இவர் உறுப்பினராக இருந்துள்ளார். சர்தார் சரோவர் அணையின் கட்டுமானத்தால் இடம்பெயர்ந்த மக்களின் மறுவாழ்வு மதிப்பீடு செய்வதற்கான குழுவிற்கும், இந்திய மேலாண்மை கழகங்களின் கட்டணத்தை உயர்த்துவதற்கான முன்மொழிவை ஆராயும் குழுவிற்கும் இவர் தலைமை தாங்கினார். இவர் 2014 முதல் தில்லி பொதுப் பள்ளி சமூகத்தின் உறுப்பினராகவும் பின்னர் தலைவராகவும் ஆனார்.

பத்ம பூசண் விருது
-----------------

பொதுச் சேவைகளில் இவரின் பங்களிப்புகளுக்காக இவருக்கு 2019ஆம் ஆண்டு பத்ம பூசண் விருது வழங்கப்பட்டது.

மேற்கோள்கள்
-----------

1. 1 2  "V.K. Shunglu new CAG of India, IA&AS officers get offended". *இந்தியா டுடே*. . "V.K. Shunglu new CAG of India, IA&AS officers get offended". *India Today*. Archived from the original on 2019-01-27. Retrieved 27 January 2019.
2. 1 2  "Padma awardees list". *The Week*. . "Padma awardees list". *The Week*. Archived from the original on 27 January 2019. Retrieved 27 January 2019.
3. ↑  "V. K. Shunglu, Chairman, ASREC (India) Limited". *Bloomberg L.P.*. .
4. ↑  "V.K. SHUNGLU". *CAG*. .
5. ↑  "Newsmaker: V K Shunglu". *பிசினஸ் ஸ்டாண்டர்ட்*. .
6. ↑  "After Delhi Inquiry, Ex-Auditor VK Shunglu Has A New Task. This Time By CBSE". *என்டிடிவி*. .
7. ↑  "Shunglu Panel report on Narmada submitted". *Outlook*. .
8. ↑  "IIMs refute Shunglu". *Rediff.com*. .
**துருக்கிய புலம்பெயர்வு** என்பது 6 மற்றும் 11ஆம் நூற்றாண்டுகளுக்கு இடையில் ஐரோவாசியா முழுவதும் துருக்கிய பழங்குடியினங்கள் மற்றும் துருக்கிய மொழிகள் பரவியதை குறிப்பதாகும். 6ஆம் நூற்றாண்டில் தற்போதைய மங்கோலியாவில் அக்காலத்தில் இருந்த உரூரன் ககானரசை கோக் துருக்கியர்கள் பதவியிலிருந்து தூக்கி எறிந்தனர். அனைத்து திசைகளிலும் விரிவடைந்தனர். ஐரோவாசிய புல்வெளிகள் முழுவதும் துருக்கிய கலாச்சாரத்தை பரப்பினர். 8ஆம் நூற்றாண்டில் கோக் துருக்கிய பேரரசானது முடிவுக்கு வந்த போதும், அவர்களுக்கு பின்னர் உய்குர் ககானரசு, காரா கானிடு கானரசு, கசர்கள் மற்றும் குமன்கள் போன்ற ஏராளமான துருக்கிய பேரரசுகள் ஆட்சிக்கு வந்தன. சில துருக்கியர்கள் இறுதியாக நிலையான வாழ்க்கை நடத்திய சமூகங்களான கோச்சோக்கள் மற்றும் கன்சோவு உய்குர்களுடன் இணைந்து குடியமர்ந்தனர். 11ஆம் நூற்றாண்டில் தொடங்கி அனத்தோலியாவில் செல்யூக் அரசமரபானது குடியமர்ந்தது. இதனால் அங்கு நிலையான துருக்கிய குடியிருப்புகளும், இருப்பும் ஏற்பட்டது. கிர்கிசுத்தான், துருக்மெனித்தான், துருக்கி, அசர்பைஜான், உசுப்பெக்கிசுத்தான், மற்றும் கசக்கஸ்தான் உள்ளிட்ட தற்கால நாடுகளில் பெரும் எண்ணிக்கையிலான துருக்கிய மக்கள் வாழ்கின்றனர். சுவாசியா, பஸ்கோர்தோஸ்த்தான், தத்தார்ஸ்தான், கிரிமிய தாதர்கள், மங்கோலியாவில் உள்ள கசக்குகள், சீனாவிலுள்ள உய்குர்கள், ஈரானில் உள்ள அசேரி, சைபீரியாவில் உள்ள சகா குடியரசு போன்ற இடங்களில் மற்ற நாட்டு மக்களுடன் துருக்கிய இனத்தவர் இணைந்து வாழ்கின்றனர்.

மேலும் காண்க
------------

* நடுக்காலம் (ஐரோப்பா)
* நாடோடிப் பேரரசு
* ஹெப்தலைட்டுகள்
* துருக்கிய-மங்கோலிய கலாச்சாரம்

மேற்கோள்கள்
-----------

1. ↑  "Turkic peoples | History & Facts | Britannica". 2015-05-08 அன்று மூலதளத்திலிருந்து பரணிடப்பட்டது எடுக்கப்பட்டது. 2022-09-01 அன்று பார்க்கப்பட்டது.
**எமிலியோ கோர்தோவா** (Emilio Córdova) பெரு நாட்டைச் சேர்ந்த ஒரு சதுரங்க வீரராவார். 2008 ஆம் ஆண்டு இவருக்கு கிராண்ட்மாசுட்டர் பட்டம் வழங்கப்பட்டது. 

கோர்தோவா 2004, 2006, 2010, 2014, 2016, 2018 மற்றும் 2022 ஆம் ஆண்டுகள் உட்பட பல சதுரங்க ஒலிம்பியாடு போட்டிகளில் பெரு நாட்டைப் பிரதிநிதித்துவப்படுத்தியுள்ளார். 2023 ஆம் ஆண்டு பக்கூ நகரில் நடைபெற்ற சதுரங்க உலகக் கோப்பை போட்டியிலும் இவர் கலந்து கொண்டார்.

கோர்தோவா 2017 ஆம் ஆண்டில் நடைபெற்ற சதுரங்க உலகக் கோப்பை போட்டிக்கு தகுதி பெற்றார். அங்கு முதல் சுற்றில் இரிச்சர்டு ராப்போர்டு இவரை தோற்கடித்தார். 

ஆகஸ்ட் 2021 ஆம் ஆண்டு ஆகத்து மாதத்தில் வட கரோலினாவின் சார்லோட்டில் நடைபெற்ற சார்லோட்டு சதுரங்க மையத்தின் 2020 ஆம் ஆண்டின் கோடைகால கிராண்டுமாசுட்டர் தகுதிக்கான அழைப்புப் போட்டியில் கோர்தோவா 6.0/9 என்ற புள்ளி கணக்கை ஈட்டி ஒரு தோல்வியுமின்றி இரண்டாவது இடத்தைப் பெற்றார். 

நவம்பர் 2022 ஆம் ஆண்டு நவம்பர் மாதத்தில் கோர்தோவா 2022 அமெரிக்க மாசுட்டர்கள் போட்டியில் 7/9 புள்ளிகள் ஈட்டி முதலாவது இடத்தைப் பிடித்தார்.

மேற்கோள்கள்
-----------

1. ↑  "CCCSA GM/IM Norm Invitational - Holiday 2021 GM/IM Norm Invitational Chess Tournament".
2. ↑  "2022 US Masters ~ Charlotte Chess Center".

புற இணைப்புகள்
--------------

* 365Chess.com இல் எமிலியோ கோர்தோவா சதுரங்க ஆட்டங்கள்
**முத்து வடுகநாத சித்தர்** என்பவர் சிங்கம்புணரியில் ஜீவ சமாதியடைந்த சித்தராவார். இவரைப் பட்டூர் வாத்தியார், வடுகநாத சித்தர் என்றும் அழைக்கின்றனர். இவருடைய ஜீவ சமாதியில் உள்ள சிலை, மனிதர்களுக்குப் போல வியர்க்கிறது என்ற நம்பிக்கை நிலவுகிறது.

பிறப்பு
-------

முத்துவடுகநாதர் ராமநாதபுர சமஸ்தான மன்னர் முத்து விஜய ரகுநாத சேதுபதியின் மகளுக்குப் பிறந்த பூவலத் தேவன் - குமராயி தம்பதியினருக்கு மகனாக கிபி 1737 ஆம் ஆண்டு பிறந்தார்.  பூவலத் தேவன் இறந்தபிறகு, கலகக்காரர்களால் முத்து வடுகநாதரின் உயிருக்கு ஆபத்து வந்தது. இதனைப் பணியாட்கள் மூலம் அறிந்த குமராயி அங்கிருந்து பாலமேட்டிற்குக் குடிபெயர்ந்தார்.

இளமையும் திறனும்
----------------

முத்து வடுகநாதர்இளவதிலேயே சித்து வேலைகளை செய்து மக்களிடம் வியப்பினை ஏற்படுத்தினார். பட்டூர் குருகுலத்தில் ஆசிரியராகப் பணியாற்றியுள்ளார். பட்டூர் அருகேயுள்ள சிங்கம்புணரியில் சூனியக்கார கூட்டமொன்று மற்ற பரிவாரத் தெய்வங்களையும், ஊர் தெய்வங்களையும் கட்டிப்போட்டு மக்களைத் துன்புறுத்தினர். அதனையறிந்த முத்து வடுகநாதர், மாந்திரீக சித்திகளில் வென்று மக்களைக் காத்தார்.

சமாதியடைதல்
-----------

முத்துவடுக நாதர் தாம் சமாதியாகும் நாளை முன்னதாகவே அறிவித்தார். எங்கு சமாதி ஆக வேண்டும் என இடத்தைத் தேர்ந்தெடுத்து சமாதியை தயார் செய்துள்ளார். சமாதியில் வைக்க தன்னுடைய கற்சிலையை செய்து அதற்குப் பூசைகள் செய்துள்ளார்.

அவர் கூறியபடியே 1883-ம் ஆண்டு ஆடி மாதம் ரோஹினி நட்சத்திரத்தில், சமாதியடைந்தார். அவருடைய‌ சமாதியில் பீடம் அமைத்து அவரது சிலையை வைத்துள்ளனர். அவர் பூசித்த வராகி அம்மன் சிலையை இடதுபக்கம் வைத்துள்ளனர்.

கோயில்
------

சிங்கம்புணரி முத்து வடுகநாத சித்தர் கோயில், சிங்கம்புணரி, சிவகங்கை மாவட்டம்

ஆதாரங்கள்
---------

1. ↑
2. ↑
3. ↑
**மெத்தேன்தெலூரால்** (*Methanetellurol*) என்பது CH3TeH. என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். மொத்தமாக பெரிய அளவில் சுத்திகரிக்கப்பட்ட எளிய கரிமதெலூரியம் சேர்மமாக இது அறியப்படுகிறது. தெலுரோல் என்ற வேதிப்பொருளாகவும் இது வகைப்படுத்தப்பட்டுள்ளது. ஒரு நிறமற்ற வாயுவான இது அறை வெப்பநிலைக்கு அருகில் தெலூரியம் மற்றும் மீத்தேன் ஆக சிதைகிறது.

தயாரிப்பு
---------

Na/NH3 வேதிப்பொருள்களைப் பயன்படுத்தி இருமெத்தில் இருதெலூரைடைக் குறைத்து அதன்பின் தொடர்ந்து NaTeCH3 சேர்மத்தை கந்தக அமிலத்துடன் சேர்த்து புரோட்டானேற்றம் செய்வதன் மூலம் மெத்தேன்தெலூரால் தயாரிக்கப்படுகிறது.

பண்புகள்
--------

சில வெளியீடுகள் இந்த சேர்மத்தை இதன் உறுதியற்ற தன்மை காரணமாக பயன்பாடுகளில் பற்றாக்குறை உள்ளதாக விவரிக்கின்றன.

அகச்சிவப்பு நிறமாலை அளவீடுகளின்படி மெத்தேன்தெலூரால் பருப்பொருளுடன் அகச்சிவப்பு கதிர்வீச்சின் தொடர்பளவு νTe-H = 1995 செ.மீ−1 ஆகும். இலகுவான இதர ஒப்புமை சேர்மங்களான மெத்தேன்செலீனால், மெத்தேனெத்தியால், மெத்தனால் ஆகியவற்றின் பருப்பொருளுடனான அகச்சிவப்பு கதிர்வீச்சின் தொடர்பளவுகள் முறையே νE-H = 2342 (E = Se), 2606 (E = S), மற்றும் 3710 செ,மீ−1 (E = O) என்பனவாகும்.

மேற்கோள்கள்
-----------

1. ↑  Hamada, K.; Morishita, H. (1977). "The Synthesis and the Raman and Infrared Spectra of Methanetellurol". *Synthesis and Reactivity in Inorganic and Metal-Organic Chemistry* **7** (4): 355–366. doi:10.1080/00945717708069709.
**குலு பள்ளத்தாக்கு** (*Kullu Valley*) என்பது இந்தியாவின் இமாச்சல பிரதேசத்தில் உள்ள ஒரு பரந்த திறந்த பள்ளத்தாக்காகும். இது மணாலி மற்றும் லார்கி இடையே பியாஸ் ஆற்றால் உருவாக்கப்பட்டுள்ளது. இந்த பள்ளத்தாக்கு அதன் கோவில்கள், அழகு மற்றும் பைன், தேவதாரு காடுகள், பரந்த ஆப்பிள் தோட்டங்களால் மூடப்பட்டிருக்கும் அதன் கம்பீரமான மலைகளுக்கு பிரபலமானது. பியாஸ் ஆற்றின் போக்கானது, கீழ்ப்பாறை முகடுகளில் பைன் மரங்களுக்கு மேல் உயர்ந்து, தேவதாரு காடுகளால் அலங்கரிக்கப்பட்ட அற்புதமான வரிசையை வழங்குகிறது. குலு பள்ளத்தாக்கு பிர் பாஞ்சல், கீழ் இமயமலை , பெரிய இமயமலைத் தொடர்களுக்கு இடையில் அமைந்துள்ளது.  பனிச்சறுக்கு சுற்றுலா என்பது பள்ளத்தாக்கைச் சுற்றியுள்ள இமாலயச் சிகரங்களில் பிரபலமடைந்து வரும் ஒரு விளையாட்டாகும். 

குலு அல்லது குல்லு, இந்திய மாநிலமான இமாச்சல பிரதேசத்தில் உள்ள குல்லு மாவட்டத்தின் தலைநகரம் பள்ளத்தாக்கில் அமைந்துள்ளது. இந்த பள்ளத்தாக்கு 75 கிலோமீட்டர் நீளமும், 2 முதல் 4 கிமீ அகலமும் கொண்டது. மேலும், புகழ்பெற்ற ரோதங் கணவாய்க்கு அருகில் முடிகிறது. நக்கர் கோட்டை, ரோரிச் கலைக்கூடம், இடும்பன் கோயில் ஆகியவையும் பள்ளத்தாக்கின் முக்கிய ஈர்ப்பாகும்.

புகைப்படங்கள்
-------------

* குலு பள்ளத்தாக்கில் உள்ள நக்கர் கோட்டைகுலு பள்ளத்தாக்கில் உள்ள நக்கர் கோட்டை
* பியாஸ் ஆற்றுடன் கூடிய குலு பள்ளத்தாக்குபியாஸ் ஆற்றுடன் கூடிய குலு பள்ளத்தாக்கு
* குலு பள்ளத்தாக்கில் இலையுதிர் காலம்குலு பள்ளத்தாக்கில் இலையுதிர் காலம்
* குலுவில் உள்ள பியாஸ் ஆற்றுப் பள்ளத்தாக்கிலிருந்து இமயமலையின் காட்சிகுலுவில் உள்ள பியாஸ் ஆற்றுப் பள்ளத்தாக்கிலிருந்து இமயமலையின் காட்சி
* செப்டம்பர் மாதத்தில் பியாஸ் ஆறுசெப்டம்பர் மாதத்தில் பியாஸ் ஆறு
* குலு பள்ளத்தாக்கின் பறந்து திறந்த காட்சிகுலு பள்ளத்தாக்கின் பறந்து திறந்த காட்சி
* நக்கர்நக்கர்

சான்றுகள்
---------

1. ↑  CIL. "Exhibition - Malana - A Lost Utopia in the Himalayas". *ignca.nic.in*. 3 March 2016 அன்று மூலம் பரணிடப்பட்டது. 2017-09-20 அன்று பார்க்கப்பட்டது.
2. ↑  PRADESH, HIMACHAL. "Mythological references and evidances - Kullu District Official Website, Himachal Pradesh". *himachal.gov.in*. 2017-09-20 அன்று பார்க்கப்பட்டது.
3. ↑   *Ski Touring India's Kullu Valley*.
|  |  |
| --- | --- |
| Search Wikisource | விக்கிமூலத்தில் பின்வரும் தலைப்பிலான எழுத்தாக்கம் உள்ளது:
**சொக்கநாதப் புலவர் தனிப்பாடல்கள்** |

  


|  |  |
| --- | --- |
| Search Wikisource | விக்கிமூலத்தில் பின்வரும் தலைப்பிலான எழுத்தாக்கம் உள்ளது:
**பலபட்டடைச் சொக்கநாதப் புலவர் தனிப்பாடல்கள்** |

**சொக்கநாதப் புலவர்** என்னும் பெயர் கொண்ட புலவர்கள் இருவர் வாழ்ந்தனர். இவர்களில் ஒருவர் சொக்கநாதப் புலவர் என்று அடைமொழி இல்லாமல் குறிப்பிடப்கடுகிறார். இவர் 18 ஆம் நூற்றாண்டில் காலத்தில் வாழ்ந்த புலவர். இருவரும் வெவ்வேறு புலவர்கள் எனக் காட்டுவதற்காக ஒருவரை அவரது ஊர்ப் பெயரோடு சேர்த்துப் *பலபட்டடைச் சொக்கநாதப் புலவர்* எனக் குறிப்பிடலாயினர். 

சொக்கநாதப் புலவரின் 43 பாடல்கள் தனிப்பாடல் திரட்டு நூலில் இடம்பெற்றுள்ளன.  
 பலபட்டடைச் சொக்கநாதப் புலவர் பாடியனவாக 66 பாடல்கள் உள்ளன.   
சொக்கநாதன் என்னும் பெயர் மதுரையில் குடிகொண்டுள்ள சிவபெருமானின் பெயர்களில் ஒன்று.

வரலாறு
------

தொண்டை நாட்டு வள்ளலாகத் திகழ்ந்த **கறுப்பண்ணன்** (கறுப்பன்) இப் புலவரைப் போற்றிய வள்ளல். கறுப்பனின் தந்தை **கஸ்தூரி பூபன்**. இவன் ஊர் மாவை. இது இக்காலத்தில் மாவூர் என வழங்கப்படுகிறது.

புலவரைப் போற்றிய மற்றொரு வள்ளல் **வேங்கடராமன்**. இவன் மாதை என வழங்கப்படும் வல்லக்கோட்டையில் வாழ்ந்துவந்தான். இவனும் இவனது தம்பியரும் இப் புலவரை மாவூரில் வாழ்ந்த வள்ளல் கறுப்பண்ணன் வீடு வரையில் பல்லக்கில் சுமந்து வந்து புலவருக்குப் பெருமை சேர்த்தனர். 

இவர் ஊர் ஊராகச் சென்று சிவபெருமானின் திருவிளையாடல் செய்திகளை இவர் வேடிக்கையாக நயம்படப் பாடியுள்ள பாங்கினை விக்கிமூலத்தில் தரப்பட்டுள்ள இவரது பாடல்களில் காணலாம்.

வில்லாலும், கல்லாலும், செருப்பாலும் அடித்தவர்களுக்கெல்லால் அருள் பாலித்துவிட்டு மலரைப் போட்ட காமனை எரித்தாயே, ஏன்? - எனக் கூறும் பாடல் (7) சுவையான பாடல்களுக்கு ஓர் எடுத்துக்காட்டு.
**திண்ம அமிலங்கள்** (*Solid acids*) வேதிவினை ஊடகத்தில் கரையாத அமிலங்கள் ஆகும். அவை பெரும்பாலும் பலபடித்தான வினையூக்கிகளில் பயன்படுத்தப்படுகின்றன.

உதாரணங்கள்
----------

பெரும்பாலான திட அமிலங்கள் பொதுவாக கரிம அமிலங்களாகும், இதில் ஆக்சாலிக் அமிலம், டார்டாரிக் அமிலம், சிட்ரிக் அமிலம், மாலிக் அமிலம், முதலியனவும் சிலிகோ-அலுமினேட்டுகள் (செயோலைற்றுகள், அலுமினா, சிலிகோ-அலுமினோ-பாசுபேட்டு) உள்ளிட்ட லூயிசு அமிலங்களாக செயல்படுகின்ற ஆக்சைடுகள் மற்றும் சல்பேட்டட் சிர்கோனியா ஆகியவையும் உள்ளடங்கும். டைட்டானியா, சிர்கோனியா மற்றும் நியோபியா உள்ளிட்ட பல மாற்ற உலோக ஆக்சைடுகள் அமிலத்தன்மை கொண்டவை. இத்தகைய அமிலங்கள் பிளத்தல் வேதிவினைகளில் பயன்படுத்தப்படுகின்றன. சல்போனேட்டட் பாலிஸ்டிரீன், திண்ம பாசுபோரிக் அமிலம், நியோபிக் அமிலம் மற்றும் ஹீட்டோரோ பாலிஆக்ஸோமெட்டலேட்டுகள் உட்பட பல திண்ம ப்ரான்ஸ்டெட் அமிலங்கள் தொழில்துறையிலும் பயன்படுத்தப்படுகின்றன.

பயன்பாடுகள்
-----------

திட அமிலங்கள் பல தொழில்துறை வேதியியல் செயல்முறைகளில் வேதி வினையூக்கத்தில் பயன்படுத்தப்படுகின்றன, பெட்ரோலியம் சுத்திகரிப்பதில் பெரிய அளவிலான வினையூக்கிகள் முன்னிலையிலான சிதைவு வினைகள் முதல் பல்வேறு நுண்ணிய வேதிப்பொருள்களின் தொகுப்பு முறை தயாரிப்பு வரை இவை பயன்படுகின்றன. 

ஒரு பெரிய அளவிலான பயன்பாடு அல்கைலேற்றம் ஆகும், எ.கா. பென்சீன் மற்றும் எத்திலீன் ஆகியவற்றின் கலவை எத்தில்பென்சீனைக் கொடுக்கிறது. மற்றொரு பயன்பாடு சைக்ளோயெக்சனோன் ஆக்சைமை கேப்ரோலாக்டமாக மறுசீரமைப்பதாகும்.  பல ஆல்கைல் அமீன்கள் திண்ம அமிலங்களால் வினையூக்கப்பட்டு, ஆல்கஹாலின் அமீனேற்றம் மூலம் தயாரிக்கப்படுகின்றன.

  

திண்ம அமிலங்களை எரிபொருள் கலங்களில் மின்பகுபொருளாகப் பயன்படுத்தலாம்.

மேற்கோள்கள்
-----------

1. 1 2  Boysen, Dane A.; Uda, Tetsuya; Chisholm, Calum R. I.; Haile, Sossina M. (2004-01-02). "High-Performance Solid Acid Fuel Cells Through Humidity Stabilization" (in en). *Science* **303** (5654): 68–70. doi:10.1126/science.1090920. பன்னாட்டுத் தர தொடர் எண்:0036-8075. பப்மெட்:14631049. Bibcode: 2004Sci...303...68B. . Boysen, Dane A.; Uda, Tetsuya; Chisholm, Calum R. I.; Haile, Sossina M. (2004-01-02). "High-Performance Solid Acid Fuel Cells Through Humidity Stabilization". *Science*. **303** (5654): 68–70. Bibcode:2004Sci...303...68B. doi:10.1126/science.1090920. ISSN 0036-8075. PMID 14631049.
2. ↑  Busca, Guido "Acid Catalysts in Industrial Hydrocarbon Chemistry" Chemical Reviews 2007, volume 107, 5366-5410. எஆசு:10.1021/cr068042e
3. ↑  "Solid Acid Catalysis: From Fundamentals to Applications". *CRC Press*. 2016-09-15 அன்று பார்க்கப்பட்டது.
4. ↑  Michael Röper, Eugen Gehrer, Thomas Narbeshuber, Wolfgang Siegel "Acylation and Alkylation" in Ullmann's Encyclopedia of Industrial Chemistry, Wiley-VCH, Weinheim, 2000. எஆசு:10.1002/14356007.a01\_185
**இராமன் கபூர்** (*Raman Kapur*) என்பவர் ஓர் இந்திய மருத்துவ முறையில் குத்தூசி மருத்துவ நிபுணர், எழுத்தாளர் மற்றும் இந்தியக் குத்தூசி மருத்துவ சங்கத்தின் தலைவர் ஆவார்.

மருத்துவ பணி
------------

இராமன் கபூர் புது தில்லியில் உள்ள சர் கங்கா ராம் மருத்துவமனையில் குத்தூசி மருத்துவம் துறைக்குத் தலைமை தாங்குகிறார். சீன மருத்துவத்தின் பெய்ஜிங் பல்கலைக்கழகத்துடன் இணைந்து குத்தூசி மருத்துவம் சார்ந்த படிப்புகளை நடத்தும் நிறுவனமான குத்தூசி மருத்துவம் மற்றும் இயற்கை மருத்துவ நிறுவனத்திற்குத் தலைவராகவும் உள்ளார். குத்தூசி மருத்துவம் பற்றிய மூன்று புத்தகங்களை எழுதியுள்ளார். இந்த புத்தகங்கள்*, குத்தூசி மருத்துவம் மற்றும் திசு சுத்திகரிப்பு முறைக்கான வழிகாட்டி*, *மருத்துவப் பயிற்சி* மற்றும் *குத்தூசி மருத்துவத்தில் மென்மையான லேசர்கள் - பொதுவான நோய்களுக்கான சிகிச்சை* மற்றும் குத்தூசி மருத்துவத்தில் முதுகலை பட்டய படிப்புக்கு இந்திரா காந்தி தேசிய திறந்தநிலை பல்கலைக்கழகத்தின் ஒத்துழைப்பாராகவும்உள்ளார்.

கல்வி
-----

கபூர் புது தில்லியில் உள்ள சல்வான் பொதுப் பள்ளியில் கல்வி கற்றார். கபூர் 1979-ல் புது தில்லி மருத்துவ அறிவியல் பல்கலைக்கழகத்தில் இளங்நிலை மருத்துவப் பட்டம் பெற்றார். இவர் 1982-ல் புது தில்லியில் தனது சொந்த பயிற்சியைத் தொடங்கினார், பின்னர் சர் கங்கா ராம் மருத்துவமனையில் ஆலோசகராகச் சேர்ந்தார். இறுதியில் குத்தூசி மருத்துவம் துறையின் தலைவரானார். 1987-ல், மெடிசினா ஆல்டர்நேட்டிவா இவருக்குக் குத்தூசி மருத்துவத்துவத்தில் முதுநிலை மருத்துவப் பட்டம் வழங்கியது.

கவுரவமும் விருதுகளும்
---------------------

மூன்று புத்தகங்கள் தவிர, கபூர் குத்தூசி மருத்துவம் சிகிச்சை பற்றிய பல கட்டுரைகளையும் எழுதியுள்ளார். இவர் *மெடிசினா ஆல்டர்நேட்டிவாவிடமிருந்து* தங்கப் பதக்கம் மற்றும் இந்திய வர்த்தக மற்றும் தொழில் சம்மேளனத்தின் இரத்தன் சிரோமணி விருதைப் பெற்றவர் மற்றும் சர்வதேச மாற்று மருந்து பல்கலைக்கழகத்தில் வருகைப் பேராசிரியராக உள்ளார். மருத்துவத்திற்கான இவரது பங்களிப்புகளுக்காக, இந்திய அரசு இவருக்கு 2008ஆம் ஆண்டில் பத்மசிறீ என்ற நான்காவது உயரிய குடிமக்கள் விருதை வழங்கியது. இந்த விருதைப் பெறும் முதல் குத்தூசி மருத்துவ நிபுணர் என்ற பெருமையை இவர் பெற்றார். இவர் மருத்துவர், குத்தூசி மருத்துவ நிபுணர் மற்றும் இவரது புத்தகங்களின் இணை ஆசிரியரான சுனிதா கபூரை மணந்தார்.

மேலும் பார்க்கவும்
------------------

* கலர்பஞ்சர்

மேற்கோள்கள்
-----------

1. ↑  "Governing body". Indian Society of Medical Acupuncture. 2016. 25 January 2016 அன்று பார்க்கப்பட்டது.
2. 1 2  "Under pressure". 24 July 2014. 25 January 2016 அன்று பார்க்கப்பட்டது.
3. ↑  "Dr. Raman Kapoor vs State". India Kanoon. 31 August 2000. 25 January 2016 அன்று பார்க்கப்பட்டது.
4. ↑  "Padma Awards". Ministry of Home Affairs, Government of India. 21 February 2020 அன்று பார்க்கப்பட்டது.
5. ↑   *The Authors*. JayPee Brothers. 2016. பன்னாட்டுத் தரப்புத்தக எண்:9788122202328.. பார்த்த நாள்: 25 January 2016.
**குட்டைக்கிளி** (*Vernal Hanging Parrot*)(*லோரிகுலசு வெர்னாலிசு*) என்பது இந்தியத் துணைக்கண்டம் மற்றும் தென்கிழக்கு ஆசியாவின் வேறு சில பகுதிகளில் வசிக்கும் ஒரு சிறிய கிளி ஆகும். இது உள்ளூர் இயக்கங்களுக்கு உட்படுகிறது. இதன் உணவில் பழங்கள், விதைகள், மொட்டுகள் உள்ளன. பூக்களினால் இவை ஈர்க்கப்படுகின்றன. பழங்களுக்காக ஆலமரத்துக்கும், பூக்களிலிருந்து தேன் எடுக்க வாழை மரத்துக்கும் இவை அடிக்கடி வரும்.

 கொங்கனில், மகாராட்டிரா, இந்தியா
குட்டைக்கிளி அளவில் சிறியது. பச்சை நிறத்தில் நிறத்தில் தொங்கிக்கொண்டிருக்கும் கிளி ஆகும். இதன் நீளம் 14 செ. மீ. மட்டுமே. இது சிறிய வால் ஒன்றைக் கொண்டுள்ளது. முதிர்ச்சியடைந்த கிளியின் ஆணுக்குத் தொடை மற்றும் அலகு சிவப்பு நிறத்துடன் நீல நிறத் தொண்டை இணைப்புடன் காணப்படும். பெண் கிளியில் பச்சை நிற இணைப்பு உள்ளது. குட்டைக்கிளி வறண்ட காடு மற்றும் சாகுபடி நிலங்களில் காணப்படும் பறவை. இது மரங்களில் உள்ள துளைகளில் கூடு கட்டி, 2 முதல் 4 வெள்ளை முட்டைகளை இடும். முதிர்ச்சியடையாத பறவைகள் மந்தமான தொடையினைக் கொண்டுள்ளன. மேலும் தொண்டைத் திட்டு இல்லை. குட்டைக்கிளி இதன் உறவினர்களைக் காட்டிலும் குறைவான கூட்டத்துடன் காணப்படும் பொதுவாக இனப்பெருக்க காலத்திற்கு வெளியே சிறிய குழுக்களாக இருக்கும். இது விரைவாக பறக்கக்கூடியது.

இலங்கையில், இது இதனையொத்த இலங்கை தொங்கும் கிளி, (*லோ. பெரிலினசு*) எனக் கருதப்படுகிறது.

இனப்பெருக்கம்
-------------

மரத் துவாரங்களில் குட்டைக்கிளி கூடு கட்டும். கூடுகளில் இலைகளின் துண்டுகள் வரிசையாக அடுக்கிவைக்கப்பட்டிருக்கும். பொதுவாக ஒரு கூட்டில் மூன்று முட்டைகள் வரை இருக்கும். முட்டைகள் வெள்ளை நிறத்தில் காணப்படும். பெண் பறவை 20 நாட்களுக்கு முட்டைகளை அடைகாக்கும். குஞ்சுகள் பொரித்து 33 நாட்களுக்குள் வளர்ந்து கூட்டை விட்டு வெளியேறும்.

 *லோரிகுலசு வெர்னாலிசு*
 ஆண் குட்டைக்கிளி கொய்யா மரத்தில்

மேற்கோள்கள்
-----------

1. ↑  BirdLife International (2016). "*Loriculus vernalis*". *IUCN Red List of Threatened Species* **2016**: e.T22685366A93070280. doi:10.2305/IUCN.UK.2016-3.RLTS.T22685366A93070280.en.. பார்த்த நாள்: 12 November 2021.
2. ↑  David Alderton (2003). *The Ultimate Encyclopedia of Caged and Aviary Birds*. London, England: Hermes House. பக். 215. பன்னாட்டுத் தரப்புத்தக எண்:1-84309-164-X.

| உயிரின வகைப்பாட்டுஇனங்காட்டிகள் |
| --- |
| *Loriculus vernalis* | 
* விக்கித்தரவு: Q1260153
* விக்கியினங்கள்: Loriculus vernalis
* BirdLife: 22685366
* ஈபேர்டு: vehpar1
* EoL: 1177940
* GBIF: 2479399
* iNaturalist: 18974
* IRMNG: 11266318
* ITIS: 177639
* IUCN: 22685366
* என்.சி.பி.ஐ: 1107400
* Species+: 4601
* TSA: 9666
* Xeno-canto: Loriculus-vernalis

 |
| *Psittacus vernalis* | 
* விக்கித்தரவு: Q109563439
* GBIF: 10182739

 |
**புரசைவாக்கம் நெடுஞ்சாலை** (ஆங்கில மொழி: *Purasawalkam High Road*) என்பது தமிழ்நாடு மாநிலத்தில் சென்னை மாவட்டத்தின் புரசைவாக்கம் புறநகர்ப் பகுதியில் எப்போதும் பரபரப்புடன் காணப்படும் ஒரு நெடுஞ்சாலை ஆகும். சென்னை மாநகரின் முக்கியமான வியாபார மையங்களில் இச்சாலைப் பகுதியும் ஒன்றாகும். சென்னையின் இரண்டாம் கட்ட மூன்றாவது மெற்றோ வழித்தடம் புரசைவாக்கம் நெடுஞ்சாலை வழியாகச் செல்கிறது. இதற்கான பணிகள் நடைபெற்று வருகின்றன.

கடல் மட்டத்திலிருந்து சுமார் 57 மீட்டர் உயரத்தில், 13°05′09″N 80°15′06″E﻿ / ﻿13.085755°N 80.251755°E﻿ / 13.085755; 80.251755 என்ற புவியியல் ஆள்கூறுகள் கொண்டு புரசைவாக்கம் நெடுஞ்சாலை அமையப் பெற்றுள்ளது.

எழும்பூர், புரசைவாக்கம், வேப்பேரி, டவுட்டன், கீழ்ப்பாக்கம், கெல்லீஸ், அண்ணா நகர், அயனாவரம், பெரம்பூர், சூளை, புளியந்தோப்பு, பட்டாளம், ஓட்டேரி, வியாசர்பாடி, கொளத்தூர், வில்லிவாக்கம், அமைந்தக்கரை மற்றும் பாரிமுனை போன்ற முக்கியமான புறநகர்ப் பகுதிகளுக்குச் செல்லும் தனிநபர் வாகனங்கள் மற்றும் பேருந்துகள் இச்சாலை வழியாக அதிகளவில் பயணிக்கின்றன.

இச்சாலையில், முக்கியமான ஜவுளி வியாபார நிறுவனங்கள், எரிபொருள் விற்பனை நிலையங்கள், உணவுக் கூடங்கள், மின்னணு உபகரண கடைகள், பல்பொருள் அங்காடிகள், வீட்டு உபயோக பொருட்கள் விற்பனையகங்கள், திரையரங்க வளாகம், தொலைத்தொடர்பு அரசு அலுவலகம், செல்பேசி சேவை மையங்கள், பூ வியாபாரிகள், பழ விற்பனையாளர்கள் ஆகிய தொழில் சார்ந்தோர் அதிகமாகும்.

மேற்கோள்கள்
-----------

1. ↑  மாலை மலர் (2021-10-19). "புரசைவாக்கம் நெடுஞ்சாலை ஒரு வழிப்பாதையாக மாற்றம்". *www.maalaimalar.com*. 2023-08-27 அன்று பார்க்கப்பட்டது.
2. ↑  "புரசைவாக்கம் நெடுஞ்சாலையில் இன்று முதல் போக்குவரத்து மாற்றம்". *Dinamalar*. 2021-10-10. 2023-08-27 அன்று பார்க்கப்பட்டது.
3. ↑  DTNEXT Bureau (2023-07-29). "Commuters risk travelling on narrow, slippery Purasawalkam High Road". *www.dtnext.in* (ஆங்கிலம்). 2023-08-27 அன்று பார்க்கப்பட்டது.
4. ↑  "No respect for traffic rules on Purasawalkam High Road". *The Hindu* (ஆங்கிலம்). 2014-11-01. 2023-08-27 அன்று பார்க்கப்பட்டது.

வெளி இணைப்புகள்
---------------

* GeoHack - புரசைவாக்கம் நெடுஞ்சாலை
**"ஹெய்க்ரு ஹிடோங்பா"** (Heikru Hidongba) (மணிப்பூரி படகுப் பந்தய விழா) என்பது ஒவ்வொரு ஆண்டும் இம்பாலின் சகோல்பண்ட் பிஜோய் கோவிந்த லைகாயின் அகழியில் மெய்தே நாட்காட்டி மாதமான லாங்பன் (செப்டம்பருடன் இணைந்த) 11 வது நாளில் மதக் கூறுகளுடன் நடத்தப்படும் ஒரு சமூக-மத, படைப்பு மற்றும் பிற பாரம்பரிய நம்பிக்கைக்கான விழாவாகும்.

வரலாறு
------

 ஹைக்ரு ஹிடோங்பாவின் காட்சி.
கி.பி 984 இல் மகாராஜா இரெங்பாவின் ஆட்சியின் போது தொடங்கப்பட்ட சமூகத்தில் அமைதி மற்றும் செழிப்பை ஏற்படுத்துவதற்காக நடத்தப்பட்ட பல சமூக-மத விழாக்களில் "ஹெய்க்ரு ஹிடோங்பா"வும் ஒன்றாகும். காலப்போக்கிலும், பல மன்னர்களின் ஆட்சியின் மூலமும், மெய்திகளின் மத வாழ்க்கையில் பல மாற்றங்கள் ஏற்பட்டன. மகாராஜா பாக்யச்சந்திரன் காலத்தில் உச்சகட்டம் அடைந்தது. இந்த நேரத்தில், பாக்யசந்திர மன்னரின் மாமாவான மெய்திங்கு நோங்போக் லீரிகோம்பா (அனந்தசாய்) பாரம்பரியத்தைப் பாதுகாக்கவும், பழைய மற்றும் புதியதை சரிசெய்யவும் கடுமையாக முயன்றார்.

ஹெய்க்ரு ஹிடோங்பாவின் நடவடிக்கைகள்
----------------------------------

 விழாவில் பங்கேற்கும் பழங்குடியின பெண்கள்
 விழாவில் பங்கேற்கும் பெண்கள்
சங்கீர்த்தனம் மற்றும் இசை முழக்கங்களுக்கு மத்தியில் தெய்வத்தின் முன்னிலையில் புனிதப்படுத்தப்பட்ட இரட்டைப் படகில், ஆரத்தியுடன் விழா தொடங்கப்படுகிறது. தெங்மைலெப்பா (படகைக் கவனித்துக்கொள்பவர்), ஹினாவ் ஷபா (படகை ஓட்டுபவர்), சாங் ஷபா (தெங்கமேலெப்பாவைக் கவனிப்பவர்), நூருங்பா (படகின் உள்ளே நீர் கசிவைக் கவனிப்பவர்) மற்றும் நவோமாங் ஷாபா (படகை ஓட்டுபவர்களுக்கு உதவுபவர்) பந்தயத்தின் முக்கிய பங்கேற்பாளர்களாவர். இவர்கள் இத்தகைய விழாக்களின் முறையான உடையின் பாரம்பரிய கூறுகளான நிங்காம் மற்றும் ஷாம்ஜிம் ஆகியவற்றை அணிவார்கள். மேலும் சில ஆபரணங்களும் இதில் அடங்கும். இதனுடன் விஷ்ணுவுடன் மன்னனும் இருப்பார். மன்னன் இருக்க முடியாவிட்டால், பாரம்பரிய அரச இருக்கை அமைக்கப்பட்ட இடத்தில் விஷ்ணு அமர்வார். பாரம்பரியத்திற்கு ஏற்ப, திருவிழாவிற்கு ஒரு நாள் முன்பு மன்னனுக்கும் கடவுள் விஷ்ணுவுக்கும் சடங்கு அழைப்பு வழங்கப்படுகிறது. மாலையில் படகுப் போட்டி நடைபெறுகிறது. படகின் இரு தலைவர்களும் (தெங்கமேலெப்பா) கடவுளுக்கு உரிய காணிக்கைகளுக்குப் பிறகு பந்தயத்தைத் தொடங்குவார்கள்.

சான்றுகள்
---------

1. ↑  "Heikru-Hidongba Festival of Manipur, Heikru Hidongba Boat Festival".
2. ↑  "Heikru Hidongba Cultural History of Manipur by Ch Jamini".

ஆதாரம்
------

* Heikru Hidongba published by Bijoy Govinda Sevayet Committee, Imphal
பச்சைக் கத்தரிக்காய்
**கத்தரி** (About this soundஒலிப்பு (உதவி·தகவல்), *eggplant*, *aubergine*, அல்லது *brinjal*) சமையலிற் பயன்படும் கத்தரிக் காய்களைத் தரும் செடியினமாகும். கத்தரிக்காய்ச் செடியின் உயிரியற் பெயர் *சொலனும் மெலோங்கெனா* (Solanum melongena) என்பதாகும். கத்தரிச் செடிகள் பூக்கும் செடிகொடிகளைச் சேர்ந்த *சொலானனேசியே* (Solanaceae) என்னும் குடும்பத்தைச் சேர்ந்த ஒரு செடிவகை. சொலான்னேசியேக் குடும்பத்தில் தக்காளி, உருளைக்கிழங்கு போன்ற பிறவும் அடங்கும். தென்னிந்தியாவும் இலங்கையுமே இதன் தாயக விளைநிலங்களாகும். ஆங்கிலேயரும் ஐரோப்பியரும் இதனை 16-17 ஆவது நூற்றாண்டில்தான் அறிந்து கொண்டார்கள். கத்த்ரிக்காய்ச் செடி 40 முதல் 150 செ.மீ உயரமாக வளர்கிறது. கத்தரிக் காய்கள் ஊதா அல்லது வெள்ளை நிறமானவை. தெற்கு, கிழக்காசியப்பகுதிகளில் வரலாற்றுக்கு முந்திய காலத்திலிருந்து பயிரிடப்பட்டதாகத் தெரிகிறது, இடைக்காலத்தில் அராபியர்களால் நடுநிலக்கடற் பகுதியில் அறிமுகமானது. இக்காயைத் தமிழர்கள் கறியாகவோ பொரித்தோ, வதக்கியோ, மசித்தோ உண்பார்கள்.

தமிழ்நாட்டில் விளையும் கத்தரிக்காயின் இனங்களில் பன்மியம் (diversity) உள்ளது. இவை தமிழ்நாட்டில் பயிரிடப்படும் இடங்களிலும், பயிரிடும் முறைகளிலும் வேறுபாடுகள் நிலவுகின்றன. எடுத்துக்காட்டாக நாகை மாவட்டத்தில் பொய்யூர் கத்தரிக்காய், திருச்செங்கோட்டில் பூனைத்தலை கத்தரிக்காய், வேலூரில் முள்ளுக் கத்தரிக்காய், தஞ்சாவூரில் தூக்கானம்பாளையம் கத்தரிக்காய், கல்லணை வட்டாரத்தில் சுக்காம்பார் கத்தரிக்காய் திருச்சியில் அய்யம்பாளையம் கத்தரிக்காய் நெல்லையில் வெள்ளைக் கத்தரிக்காய், தேனி சின்னமனூர் அருகே *சிம்ரன் கத்தரிக்காய்* எனத் தமிழ் நாட்டில் 9 வகைகள் உள்ளன.

கத்தரி வித்து பிரித்தெடுக்கும் முறை
-----------------------------------

நன்கு முதிர்ந்த பழுப்பதற்கு முந்திய நிலையில் உள்ள கத்தரிக் காய் அறுவடை செய்யப்படும். இவற்றினை தடி ஒன்றின் மூலம் நசிப்பதனால் வித்துக்கள் வேறாக்கப்படும். பின் வித்துக்கள் கழுவப்பட்டு நீர் வடிய விடப்படும். பின் சுத்தமான துணியின் மீது ஈரலிப்பு வடியும் வரையில் வைக்கப்படும். அதன் பின் சில மணி நேரம் வரையில் வெயிலில் உலரவிடப்படும். பின் நிழலான இடத்தில் உலர்த்தி குளிரான சூழலில் சேமிக்க வேண்டும்.

அடிக்குறிப்புகளும் மேற்கோள்களும்
--------------------------------

1. ↑  ஆங்கிலத்தில் brinjal என்னும் சொல் 1611 இல் இருந்தும், eggplant என்னும் சொல் 1767 இல் இருந்தும் வழக்கில் உள்ளது. இச்சொற்களின் வழக்குகளை ஆக்ஃசுபோர்டு ஆங்கில அகரமுதலியில் காணலாம்
2. ↑  லாபம் தரும் ‘சிம்ரன் கத்தரி' ரகம்﻿ தி இந்து தமிழ் ஜூன் 4 2016
3. ↑  முனைவர் நம்மாழ்வார் கட்டுரை
[*தொடர்பிழந்த இணைப்பு*]

வெளி இணைப்புகள்
---------------

* கத்தரிக்காய் பற்றிய கட்டுரை பரணிடப்பட்டது 2007-10-08 at the வந்தவழி இயந்திரம் (தமிழில்)
பொய்கை அணை கன்னியாகுமரி மாவட்டத்தில் உள்ள அணைகளில் ஒன்றாகும். ஆரல்வாய்மொழிக்கருகிலுள்ள செண்பகராமன்புதூர் பகுதியில் மலையோரமாக அமைந்துள்ள இவ்வணை பொய்கையாற்றின் குறுக்கே கட்டப்பட்டுள்ளது. 1992-ம் ஆண்டு தொடங்கப்பட்ட இந்த அணையின் கட்டுமானப் பணிகள் 2000-வது ஆண்டில் முடிக்கப்பட்டு மக்களின் பயன்பாட்டுக்கு கொண்டுவரப்பட்டது. இவ்வணையின் முழு கொள்ளளவு 44.65 அடி. குமரி மாவட்டம் கடுக்கரைக்கு மேலமைந்த காட்டுப்பகுதியிலுள்ள இரப்பையாறு மற்றும் சுங்கான் ஓடை இரண்டும் இவ்வணையின் நீராதாரங்களாகும்.

அமைப்பு
-------

இவ்வணையிலிருந்து நீரைத் திறந்துவிடுவதற்கு ஆற்று மதகும், வாய்க்கால் மதகும் அமைக்கப்பட்டுள்ளது. ஆற்று மதகு மூலம் கரும்பாட்டு குளம், கிருஷ்ணன் குளம், பொய்கை குளம், குட்டி குளம், செண்பகராமன் பெரியகுளம், தோவாளை பெரிய குளம், வைகை குளம், ஆரல்வாய்மொழி பெரிய குளம் ஆகிய 8 குளங்கள் ஆற்று மதகு மூலமும் ஆரல்வாய்மொழி பகுதியைச் சேர்ந்த லெட்சுமி புதுகுளம், அனுவத்தி குளம், அத்தி குளம் மற்றும் இராதாபுரம் வட்டத்துகுட்பட்ட சாலை புதுக்குளம், தெற்கு சிவகங்கை குளம், மேல பாலார் குளம், கீழ பாலார் குளம், பழவூர் பெரிய குளம் ஆகியவை வாய்க்கால் மதகு மூலமும் பாசனவசதி பெறுகின்றன. இக்குளங்களின் மூலமாக 1357 ஏக்கர் நிலங்கள் நீர்ப்பாசன வசதி பெறுமென 1992 இல் கணக்கிடப்பட்டது.

சான்றுகள்
---------

1. ↑  Details of Reservoirs in Tamil Nadu- 48-Poigaiyar
2. 1 2 3 4  "அடைமழையிலும் நிரம்பாத பொய்கை அணை". Unknown parameter `|Date=` ignored (`|date=` suggested) (உதவி); Unknown parameter `|Access Date=` ignored (உதவி)
**விக்ரம்காட் தாலுகா** (Vikramgad taluka),இந்தியாவின் மகாராட்டிரா மாநிலத்தின் பால்கர் மாவட்டத்தின் 8 தாலுகாக்களில் ஒன்றாகும்.இதன் நிர்வாகத் தலைமையிடம் விக்ரம்காட் எனும் கணக்கெடுப்பில் உள்ள ஊர் ஆகும்.
2011 இந்திய மக்கள் தொகை கணக்கெடுப்பின் படி, இத்தாலுகா 1 கணக்கெடுப்பில் உள்ள ஊர் மற்றும் 93 வருவாய் கிராமங்களும் கொண்டது. இத்தாலுகாவின் 98% மக்கள் கிராமப்புறங்களில்வாழ்கின்றனர்.

மக்கள் தொகை பரம்பல்
-------------------

2011 இந்திய மக்கள் தொகை கணக்கெடுப்பின் படி, விக்ரம்காட் தாலுகாவின் மொத்த மக்கள் தொகை 137,625 ஆகும். மக்கள் தொகையில் ஆண்கள் 68,489 மற்றும் பெண்கள் 69,136 ஆக உள்ளனர். பாலின விகிதம் 1000 ஆண்களுக்கு 1,009 பெண்கள் வீதம் உள்ளனர். 6 வயதிற்குட்பட்ட குழந்தைகள் எண்ணிக்கை 21962 - 16% ஆகும். சராசரி எழுத்தறிவு 63.78% ஆகும். மக்கள் தொகையில் பட்டியல் மக்கள் மற்றும் பழங்குடிகள் முறையே 341 மற்றும் 1,26,368 ஆகவுள்ளனர். 98% மக்கள் கிராமப்புறங்களில் வாழ்கின்றனர். இதன் மக்கள் தொகையில் இந்துக்கள் 99.26%, இசுலாமியர்கள் 0.44% மற்றும் பிறர் 0.31% ஆக உள்ளனர். இதன் பெரும்பான்மையான பேச்சு மொழி மராத்தி மொழி ஆகும்.

மேற்கோள்கள்
-----------

1. ↑  Talukas of Palghar District
2. ↑  List of all towns and Villages in Vikramgad Taluka